 

Μεταρρύθμιση των Προτύπων Αναπηρίας για Προσβάσιμες Δημόσιες Συγκοινωνίες (Disability Standards for Accessible Public Transport): Στάδιο 2 Σύνοψη της Διαβούλευσης για τη Δήλωση Επιπτώσεων Κανονισμών

# Εισαγωγή

Η πρόσβαση στις δημόσιες συγκοινωνίες είναι κρίσιμη για τα άτομα με αναπηρία ώστε να συμμετέχουν πλήρως στην κοινότητα και στην οικονομία. Αυτός είναι ο λόγος για τον οποίο η Αυστραλιανή κυβέρνηση έχει συνεργαστεί με την κυβέρνηση του Κουΐνσλαντ ώστε να μεταρρυθμίσει τα Πρότυπα Αναπηρίας για Προσβάσιμες Δημόσιες Συγκοινωνίες 2002 (Disability Standards for Accessible Public Transport) (Πρότυπα Μεταφορών) για να βεβαιωθεί ότι είναι επαρκείς και αποτελεσματικές, κατάλληλες και πληρούν τις τρέχουσες ανάγκες της Αυστραλιανής κοινωνίας. Η αναθεώρηση εξετάζει τρόπους βελτίωσης των Προτύπων Μεταφορών προκειμένου να διασφαλιστεί ότι θα ανταποκριθούν στους στόχους για την άρση των διακρίσεων για τα άτομα με αναπηρία σε σχέση με τις υπηρεσίες δημόσιων μεταφορών.

Υπάρχουν δύο Στάδια στη διαδικασία μεταρρύθμισης. Στις αρχές του 2021, υπήρξε διαβούλευση με τους Αυστραλούς πολίτες για 16 τομείς μεταρρύθμισης των Προτύπων Μεταφορών. Αυτά τα σχόλια παρείχαν σημαντικές ιδέες και χρησιμοποιήθηκαν για την προετοιμασία μιας Δήλωσης Αντίκτυπου Κανονισμού Απόφασης (RIS) για το Στάδιο 1 της μεταρρυθμιστικής διαδικασίας, η οποία εξετάστηκε από τους Υπουργούς Μεταφορών τον Φεβρουάριο του 2022. Πληροφορίες για τις μεταρρυθμίσεις του Σταδίου 1 μπορεί να βρει κανείς στον ιστότοπο του Τμήματος Υποδομών, Μεταφορών, Περιφερειακής Ανάπτυξης και Επικοινωνιών (Department of Infrastructure, Transport, Regional Development and Communication) στο <https://www.infrastructure.gov.au/infrastructure-transport-vehicles/transport-accessibility/reform-disability-standards-accessible-public-transport-2002/stage-1-reforms>

Αυτή ήταν μια πολύτιμη διαδικασία και η Αυστραλιανή Κυβέρνηση ζητά τώρα τα σχόλιά σας για την υποστήριξη του Σταδίου 2 της διαδικασίας μεταρρύθμισης. Η διαβούλευση σε εθνικό επίπεδο για τη Διαβούλευση Σταδίου 2 RIS είναι ανοιχτή από το Μάρτιο έως τον Αύγουστο του 2022.

# Κατανόηση της διαβούλευσης

Σκοπός της διαδικασίας διαβούλευσης είναι να μας βοηθήσει να κατανοήσουμε το εύρος των ζητημάτων και τον τρόπο με τον οποίο επηρεάζουν τους ανθρώπους, να μάθουμε περισσότερα σχετικά με τα πλαίσια κατά τα οποία ενδέχεται να συμβεί διάκριση και να κατανοήσουμε τις επιπτώσεις των προτεινόμενων μεταρρυθμίσεων σε όλους τους ενδιαφερόμενους, συμπεριλαμβανομένου του αν οι προτεινόμενες επιλογές πολιτικής είναι πιθανό να ανταποκριθούν στους στόχους τους.

Το Στάδιο 2 περιλαμβάνει 54 τομείς μεταρρυθμίσεων που σχετίζονται με διάφορα θέματα και καλύπτουν σημαντικές μεταρρυθμίσεις στα Πρότυπα Μεταφορών, καθώς και δευτερεύουσες ενημερώσεις. Οι τομείς μεταρρύθμισης έχουν χωριστεί σε 61 κεφάλαια στη Διαβούλευση RIS (συμπεριλαμβανομένου και του Τμήματος 1: Προσέγγιση εφαρμογής) προκειμένου να σας βοηθήσουν να κατανοήσετε το περιεχόμενο των μεταρρυθμίσεων και να κάνετε συγκεκριμένα σχόλια σε μεμονωμένα ζητήματα.

54 τομείς μεταρρυθμίσεων είναι πολλοί για να τους λάβει κανείς υπόψη. Για να σας βοηθήσουμε να συμμετάσχετε στο Στάδιο 2 των διαβουλεύσεων και να απαντήσετε στη Διαβούλευση RIS, έχουμε αναπτύξει ορισμένα βοηθητικά έγγραφα και πόρους, συμπεριλαμβανομένης μιας σύντομης Διαβούλευσης RIS και φυλλαδίων για τους μεταρρυθμιστικούς τομείς καθώς και διαφορετικούς τρόπους για την παροχή σχολίων.

Αυτοί οι πόροι είναι διαθέσιμοι στον ιστότοπο του Τμήματος στο: <https://www.infrastructure.gov.au/infrastructure-transport-vehicles/transport-accessibility/reform-disability-standards-accessible-public-transport-2002/stage-2-reforms>

Μπορείτε να επιλέξετε να διαβάσετε τη Διαβούλευση RIS ολόκληρη ή κατά μέρος, ότι αφορά τον τομέα σας, τα ενδιαφέροντά σας ή τις συνθήκες σας. Μπορείτε να παρέχετε σχόλια σε συγκεκριμένους τομείς μεταρρύθμισης ή σε ολόκληρη τη Διαβούλευση RIS και/ή λέγοντας την ιστορία σας ή ιστορίες για άλλους (που ίσως να μη μπορούν να μιλήσουν για τον εαυτό τους), συμπεριλαμβανομένου τι θα μπορούσε να είχε γίνει για να βελτιωθούν οι υπηρεσίες δημοσίων μεταφορών και να αρθούν οι διακρίσεις για άτομα με αναπηρία.

# Πείτε μας τη Γνώμη σας

Η Αυστραλιανή Κυβέρνηση επιδιώκει τις απόψεις σας σχετικά με τους τομείς μεταρρύθμισης του Σταδίου 2, συμπεριλαμβανομένου του τρόπου με τον οποίο τα θέματα αυτά και οι προτεινόμενες επιλογές σας επηρεάζουν (όπως το κόστος και τα οφέλη που συνδέονται με τις μεταρρυθμίσεις) και αν οι προτεινόμενες επιλογές θα βελτιώσουν την προσβασιμότητα των δημόσιων μεταφορών για άτομα με αναπηρία.

Σε κάθε τομέα μεταρρύθμισης της Διαβούλευσης RIS υπάρχουν ερωτήσεις για να σας βοηθήσουν να απαντήσετε.

Μπορείτε να απαντήσετε στη Διαβούλευση RIS και να μοιραστείτε τις εμπειρίες σας μαζί μας:

* γραπτά, με βίντεο ή ηχογράφηση μέσω email στο [DisabilityTransport@infrastructure.gov.au](file:///C%3A%5CUsers%5CA%5CDownloads%5C%CF%83%CF%84%CE%B5%CE%AF%CE%BB%CF%84%CE%B5email%CF%83%CF%84%CE%BF%3ADisabilityTransport%40infrastructure.gov.au)
* μέσω τηλεφώνου (δωρεάν κλήση) στο 1800 621 372
* μέσω μίας δημοσκόπησης στο διαδίκτυο που είναι διαθέσιμη στο <https://www.infrastructure.gov.au/infrastructure-transport-vehicles/transport-accessibility/reform-disability-standards-accessible-public-transport-2002/stage-2-reforms>
* παίρνοντας μέρος στα εργαστήρια που θα λάβουν χώρα από το Μάϊο έως τον Ιούλιο του 2022

Για άτομα που ομιλούν τα Αγγλικά ως δεύτερη γλώσσα και χρειάζονται βοήθεια για να διαβάσουν και να απαντήσουν στη Διαβούλευση RIS, η Εθνική Υπηρεσία Μετάφρασης και Διερμηνείας (TIS National) είναι διαθέσιμη για να παρέχει υποστήριξη σε παραπάνω από 120 γλώσσες και διαλέκτους. Για να επικοινωνήσετε με την TIS National τηλεφωνήστε στο 131 450.

# Τα επόμενα βήματα

Τα σχόλια που θα συλλεχθούν κατά τη διαβούλευση θα βοηθήσουν την ανάπτυξη της Απόφασης RIS για το Στάδιο 2 της μεταρρυθμιστικής διαδικασίας. Αυτό θα δοθεί στους Υπουργούς Μεταφορών προς εξέταση και θα περιλαμβάνει έναν κατάλογο των ενδιαφερομένων μερών που έχουν διαβουλευθεί, μια σύνοψη των απόψεών τους και την ανάλυση του κόστους και των πλεονεκτημάτων κάθε τομέα μεταρρύθμισης.

Η Απόφαση RIS θα δημοσιοποιηθεί κατόπιν της εξέτασης από τους Υπουργούς Μεταφορών.

# Περισσότερες πληροφορίες

Περισσότερες πληροφορίες όσον αφορά πως να λάβετε μέρος στη διαδικασία δημόσιας διαβούλευσης είναι διαθέσιμες στον ιστότοπο του Τμήματος Υποδομών, Μεταφορών, Περιφερειακής Ανάπτυξης και Επικοινωνιών (Department of Infrastructure, Transport, Regional Development and Communication) στο: <https://www.infrastructure.gov.au/infrastructure-transport-vehicles/transport-accessibility/reform-disability-standards-accessible-public-transport-2002>

Μπορείτε επίσης να επικοινωνήσετε μαζί μας μέσω τηλεφώνου στο 1800 621 372.

# Στάδιο 2 Τομείς Μεταρρύθμισης

## Αναφορά και συμμόρφωση

1. Καθορισμός απαιτήσεων για την αναφορά της συμμόρφωσης με τα Πρότυπα Μεταφορών.
2. Καθορισμός νέων απαιτήσεων προκειμένου να ενημερωθεί το κοινό σχετικά με την προσβασιμότητα των δημοσίων μεταφορών.
3. Αύξηση εμπιστοσύνης στη χρήση ισοδύναμων λύσεων πρόσβασης ενώ διασφαλίζεται ότι η ισοδύναμη πρόσβαση δεν οδηγεί σε μειωμένη προσβασιμότητα.
4. Προσδιορισμός των απαιτήσεων εφαρμογής για τυχόν κανονιστικές τροποποιήσεις στα Πρότυπα Μεταφορών που συμφωνήθηκαν ως μέρος αυτής της διαδικασίας μεταρρύθμισης.

## Πεδίο εφαρμογής μεταφορών

1. Αντιμετώπιση της αβεβαιότητας γύρω από τις απαιτήσεις για τις υπηρεσίες Rideshare.
2. Αφαίρεση των εξαιρέσεων για ειδικά σχολικά λεωφορεία που σχετίζονται με την πρόσβαση σε βοήθεια κινητικότητας.

## Προσβάσιμα σημεία επιβίβασης και συσκευές επιβίβασης

1. Διαβεβαίωση ότι η αναγνώριση των κυρίων στάσεων του λεωφορείου είναι συνεπής.
2. Διευκρίνηση των τεχνικών ζητημάτων σχετικά με τα σημεία επιβίβασης για τα φέρυμποτ, τον ελαφρύ σιδηρόδρομο, τα τραμ και τα λεωφορεία, όπως οι απαιτήσεις κλίσης και διασταύρωσης.
3. Παροχή πληροφοριών σχετικά με τα συγκεκριμένα σημεία βοήθειας όπου οι επιβάτες μπορούν να λάβουν άμεση βοήθεια και βοήθεια επιβίβασης όπου δεν μπορεί να επιτευχθεί ανεξάρτητη επιβίβαση
4. Διευκρίνιση των απαιτήσεων για σήματα προκειμένου να ζητήσει κανείς βοήθεια για επιβίβαση και ενημέρωση των αναφορών των Αυστραλιανών Προτύπων.
5. Διαβεβαίωση ότι οι φορητές συσκευές επιβίβασης έχουν φραγμούς στην άκρη για τη βελτίωση της ασφάλειας και της εμπιστοσύνης των χρηστών.
6. Καθορισμός διαδρόμων που μπορούν να αφαιρεθούν που χρησιμοποιούνται σε ένα θαλάσσιο περιβάλλον ξεχωριστά από μια ράμπα επιβίβασης που χρησιμοποιείται σε ένα επίγειο περιβάλλον.
7. Ορισμός των προδιαγραφών για διαδρόμους που αφαιρούνται οι οποίοι είναι ξεχωριστοί από τις ράμπες επιβίβασης για πεζούς.

## Ταμπέλες, σύμβολα, γραφή Braille και υπερυψωμένα γράμματα

1. Υπάρχει η ευκαιρία να υιοθετηθούν περισσότερες τρέχουσες αναφορές Αυστραλιανών Προτύπων που σχετίζονται με το ύψος και το φωτισμό για ταμπέλες.
2. Υπάρχει η ευκαιρία να υιοθετηθούν περισσότερες τρέχουσες αναφορές Αυστραλιανών Προτύπων που σχετίζονται με την τοποθεσία για τις ταμπέλες.
3. Υπάρχει η ευκαιρία να υιοθετηθούν περισσότερες τρέχουσες αναφορές Αυστραλιανών Προτύπων που σχετίζονται με τα σύμβολα.
4. Καθορισμός προτύπων και πολυπλοκότητας της γραφής braille και των υπερυψωμένων γραμμάτων στις επιγραφές.
5. Διευκρίνιση του προτύπου γραφής braille που απαιτείται όταν παρέχονται πληροφορίες στη γραφή braille.

## Τεχνολογία πληροφοριών και επικοινωνιών (ICT) και συστήματα εισιτηρίων

1. Διασφάλιση ότι τα συστήματα πληρωμής και επικύρωσης είναι προσβάσιμα και ενημέρωση των Προτύπων Μεταφορών ώστε να αντικατοπτρίζουν τη χρήση της ψηφιακής τεχνολογίας.
2. Καθορισμός ξεκάθαρων απαιτήσεων για τη θέση των στοιχείων του συστήματος εισιτηρίων, όπως πύλες πρόσβασης, επικυρωτές πλατφόρμας, συσκευές επικύρωσης ή στοιχεία check-in στα αεροδρόμια.
3. Καθορισμός των ελαχίστων απαιτήσεων για προμήθειες ICT.

## Αίθουσες αναμονής και κατάλληλα καθίσματα

1. Διευκρίνιση του ποσοστού των κατανεμημένων χώρων στις περιοχές αναμονής και ορισμός μιας περιοχής αναμονής.
2. Καθορισμός του ποσοστού καθισμάτων προτεραιότητας στις αίθουσες αναμονής.
3. Διευκρίνιση της υφιστάμενης απαίτησης για συγκεκριμένες προσβάσιμες θέσεις για υπηρεσίες με κράτηση, και παροχή ορισμού καταλλήλων θέσεων.

## Ανελκυστήρες

1. Ενημέρωση της αναφοράς Αυστραλιανών Προτύπων στο AS1735.12 (2020) και υιοθέτηση περαιτέρω απαιτήσεων προσβασιμότητας για ανελκυστήρες, όπως ηχητικές πληροφορίες ορόφου και εντοπισμού διαδρομής, αναγνώριση ορόφου μέσω αφής, επικοινωνίας έκτακτης ανάγκης και ηχητικές πληροφορίες για χρήστες ακουστικών βαρηκοΐας.
2. Καθορισμός ξεκάθαρων ελάχιστων απαιτήσεων πλάτους για κυλιόμενες σκάλες και διαδρόμους.

## Ασφάλεια οχημάτων μεταφοράς

1. Καθορισμός και προσδιορισμός ενός τεχνικού προτύπου για τα ενεργά συστήματα πρόσδεσης και περιγραφή του πότε είναι υποχρεωτικά
2. Καθορισμός των παθητικών συστημάτων πρόσδεσης και του τρόπου με τον οποίο οι καθορισμένοι χώροι πρέπει να περιέχουν την κίνηση ενός βοηθήματος κινητικότητας.
3. Απαίτηση από τα μέσα μεταφοράς να παραμένουν στις στάσεις προκειμένου να εξασφαλίσουν ότι οι επιβάτες μπορούν να κάθονται με ασφάλεια.
4. Παροχή απαιτήσεων διάταξης και αντίθεσης φωτεινότητας για τις χειρολαβές σε καθορισμένους χώρους.

## Διαδρομές πρόσβασης μεταφοράς και υποδομής

1. Βεβαίωση ότι τα κενά φλάντζας κατά μήκος της γραμμής πρόσβασης στα δίκτυα τρένων, ελαφρού σιδηροδρόμου και τραμ μπορούν να περιηγηθούν με ασφάλεια από τους πεζούς.
2. Καθορισμός ξεχωριστών απαιτήσεων για τη διασφάλιση συνεχούς πρόσβασης στα μονοπάτια πρόσβασης.
3. Απαίτηση σκαλοπατιών και ράμπας με χειρολαβές για τη συνέχιση μέσα από υπερυψωμένες γέφυρες και μετρό.
4. Καθορισμός απαιτήσεων προσβασιμότητας για αυτοματοποιημένες πόρτες σε μονοπάτια πρόσβασης.
5. Καθορισμός απαιτήσεων για τη συμπερίληψη συγκεκριμένων χώρων σε σημεία ανάπαυσης κατά μήκος των μονοπατιών πρόσβασης.
6. Ξεκαθάρισμα παραπομπών από παρωχημένα Αυστραλιανά Πρότυπα για σκάλες σε μεταφορικά μέσα.
7. Ρύθμιση των απαιτήσεων αντίθεσης φωτεινότητας και ύψους για πόρτες στα μεταφορικά μέσα.
8. Καθορισμός των απαιτήσεων για χειρολαβές σε μεταφορικά μέσα κατά μήκος των μονοπατιών πρόσβασης.

## Τουαλέτες, πιάτσες ταξί, ζώνες φόρτωσης και θέσεις στάθμευσης

1. Καθορισμός προδιαγραφών για πιάτσες ταξί προκειμένου να διασφαλιστεί ότι είναι προσβάσιμες.
2. Αναγνώριση των ζωνών φόρτωσης που βρίσκονται στο δρόμο ως σημεία προσβάσιμα από αναπηρικές καρέκλες, ταξί και μικρά μέσα μεταφοράς.
3. Απαίτηση οι χώροι στάθμευσης εκτός δρόμου να έχουν προσβάσιμες θέσεις στάθμευσης και μονοπάτια πρόσβασης που ελαχιστοποιούν την απόσταση ταξιδιού μέχρι τις εισόδους.
4. Διαβεβαίωση ότι τουαλέτες με διαμόρφωση για δεξιόχειρες και αριστερόχειρες παρέχονται εξίσου.
5. Καθορισμός απαιτήσεων για προσβάσιμες τουαλέτες για άτομα με αναπηρίες.
6. Απαίτηση ώστε τα κουμπιά κλήσης έκτακτης ανάγκης να είναι προσβάσιμα από το πάτωμα και το κάθισμα.

## Πληροφορίες και επικοινωνία

1. Υπάρχει η ευκαιρία να υιοθετηθούν περισσότερες σύγχρονες αναφορές Αυστραλιανών Προτύπων σχετικά με την αύξηση της ακοής σε υποδομές και χώρους προκειμένου να ευθυγραμμιστούν με τα Πρότυπα Εγκαταστάσεων και να κάνουν αναφορά στα συστήματα υποβοήθησης ακρόασης.
2. Ορισμός απαιτήσεων βέλτιστης πρακτικής για το μέγεθος και τη μορφή της εκτύπωσης.
3. Διευκρίνιση των απαιτήσεων για την παροχή πληροφοριών σε εύλογο χρονικό διάστημα.
4. Καθορισμός ελαχίστων απαιτήσεων πρόσβασης για κινητά διαδικτυακά συστήματα.
5. Διασφάλιση ότι οι επιβάτες μπορούν να επικοινωνούν σε πραγματικό χρόνο με τους φορείς δημόσιων μεταφορών πριν από την επιβίβαση, κατά τη μεταφορά και μετά την αποβίβαση.
6. Διασφάλιση ότι οι επιβάτες έχουν ίση πρόσβαση σε πληροφορίες σχετικά με την τοποθεσία τους κατά τη διάρκεια του ταξιδιού μέσω οπτικών και ακουστικών μορφών.
7. Υπάρχει η ευκαιρία να υιοθετηθούν περισσότερες αναφορές επικαίρων Αυστραλιανών Προτύπων που σχετίζονται με την ενίσχυση της ακοής στα μεταφορικά μέσα.
8. Υπάρχει η ευκαιρία να υιοθετηθούν περισσότερες επίκαιρες αναφορές Αυστραλιανών Προτύπων και να διευκρινιστούν οι υπάρχουσες απαιτήσεις για βοήθεια επιβίβασης και αποβίβασης.

## Φωτισμός

1. Εκσυγχρονισμός των απαιτήσεων φωτισμού για να ληφθούν υπόψη νέες έρευνες σχετικά με τη θερμοκρασία, τη συνοχή, τον τύπο, την τοποθέτηση και την επίδραση του φωτισμού στα υλικά.
2. Αναφορά μιας μεθοδολογίας για τον υπολογισμό της αντίθεσης φωτεινότητας για στύλους και εμπόδια και προσδιορισμός των επιφανειών στις οποίες τα αντικείμενα πρέπει να έχουν επαρκή αντίθεση φωτεινότητας.